
	Argumentai: 
Projektą pagrindinis komitetas pasiūlė atmesti iš esmės tiktai dėl to, kad jame nėra tų Lietuvos piliečių asmenvardžių rašybos išimčių, kurioms neprieštarauja VLKK (pavardės perrašymas iš užsienio valstybės dokumento, kai tas asmuo įgyja Lietuvos Respublikos pilietybę; ir toks pat perrašymas, kai Lietuvos pilietis įgyja užsienio šalies piliečio pavardę per santuoką su juo; tokią pat pavardę įgytų ir šių piliečių vaikai). Siūlau Projekte įrašyti šias dvi išimtis, kad nebūtų jokio, net ir formalaus pagrindo atmesti projektą, remiantis VLKK išvada. 
(Vienintelis kitas motyvas atmesti projektą – dėl to, kad piliečių asmenvardžių įrašai kitame paso puslapyje neprilygsta oficialiam įrašui valstybine kalba pagrindiniame puslapyje, yra niekinis, nes Konstitucinis Teismas, atsakydamas į 2009 metų paklausimą, kaip tik ir išaiškino, kad papildomi įrašai nevalstybine kalba PRIVALO neprilygti oficialiam įrašui valstybine kalba). 
Pasiūlymas: 
Papildyti Projekto 3 str. 1 dalį ir ją išdėstyti taip:
1. Lietuvos Respublikos išduodamuose asmens dokumentuose jos piliečių vardas ir pavardė rašomi lietuviškais rašmenimis pagal tarimą, išskyrus šio įstatymo 4 str. 1 ir 2 dalyse nustatytus atvejus. 

	Argumentai: 
3 straipsnio 1 dalyje kaip tik ir galima numatyti vieną iš išimčių, kuriai neprieštarauja VLKK (kai per santuoką įgyjama užsienio šalies piliečio pavardė)
Pasiūlymas:  
Papildyti Projektą 3 straipsnio 1 dalį ir ją išdėstyti taip:
„2. Sutuoktinio kitam sutuoktiniui ir vaikui suteikta pavardė rašoma lietuviškais rašmenimis, remiantis dokumento šaltinio įrašais ir atsižvelgiant į pavardės formos skirtumus pagal lytį, išskyrus šio įstatymo 4 str. 2 dalį. 

	Argumentai: 
4 straipsnio pirmoje dalyje gali būti apibrėžta pirmoji išimtis kuriai neprieštaravo VLKK, kai asmens pavardė gali būti rašoma nesilaikant lietuviškos formos – jei šis asmuo yra užsienio pilietis, įgyjantis Lietuvos Respublikos pilietybę ir jei jis paprašo paraidžiui perrašyti savo pavardę į Lietuvos piliečio pasą, nesilaikant lietuviškos formos. Patikslinama ir „užsieniečio“ sąvoka.
Pasiūlymas: 
Pakeisti Projekto 4 str. 1 dalį ir ją išdėstyti taip:
1. Užsieniečio Užsienio šalies piliečio, įgijusio Lietuvos Respublikos pilietybę, vardas ir pavardė Lietuvos Respublikos išduodamuose asmens dokumentuose perrašomi:
1) perrašant juos pagal tarimą, laikantis lietuviškos formos;
2) asmeniui prašant, perrašant užsienio šalies piliečio pavardę paraidžiui lotyniškos abėcėlės raidėmis be diakritinių ženklų; 
lietuviškais rašmenimis arba, asmens prašymu, lietuviška forma, remiantis dokumento šaltiniu – kitos valstybės išduotu asmens dokumentu.

	Argumentai: 
4 straipsnio antroje dalyje gali būti apibrėžta antroji išimtis kuriai neprieštaravo VLKK, kai asmens pavardė gali būti rašoma nesilaikant lietuviškos formos – jei šis asmuo įgyja sutuoktinio (užsienio šalies piliečio) pavardę ir kai to paprašo.  

Pasiūlymas: 
Pakeisti Projekto 4 str. 2 dalį ir ją išdėstyti taip:

2. Su užsieniečiu užsienio šalies piliečiu santuoką sudariusio ir jo pavardę paėmusio Lietuvos Respublikos piliečio, taip pat tokių sutuoktinių vaikų pavardės Lietuvos Respublikos išduodamuose asmens dokumentuose perrašomos remiantis užsienio šalyje išduotu asmens tapatybės dokumetu:
1) perrašant pavardę pagal tarimą, laikantis lietuviškos formos;
2) asmeniui prašant, perrašant užsienio šalies piliečio pavardę paraidžiui lotyniškos abėcėlės raidėmis be diakritinių ženklų; 
perrašomos lietuviškais rašmenimis arba, asmens prašymu, lietuviška forma, remiantis dokumento šaltiniu – užsieniečio asmens dokumentu. 

	Argumentai: Būtina nustatyti naujus racionalius, atsižvelgiančius į įstatymo sudėtingumą jo įsigaliojimo terminus
Pasiūlymas: 
Pakesiti 5 str. 1 dalį ir ją išdėstyti taip:
1. Šis įstatymas, išskyrus šio straipsnio 2 dalį, įsigalioja 2018 m. 2023 m. sausio 1 d.

